Hvorfor flere ord i ordbogen? Den Danske Ordbog får tilføjet nye ord og udtryk der dukker op i sproget.



Desuden tilføjes fremmedord (som fx aboriginal og cyanotypi ) og etablerede sammensætninger (som fx fødselsdagsgave og forretningstalent ). Mange af disse ord blev udeladt i den trykte udgave af ordbogen for at spare plads.



Den Danske Ordbog opdateres hver 3. til 4. måned.

Tæller en auberginefarvet amme-bh som andendagstøj?

1.022 opslagsord med fuld betydningsbeskrivelse er blevet føjet til Den Danske Ordbog, 21 ord har fået nye betydninger, og vi har tilføjet 10 nye faste udtryk. Desuden er yderligere 7.500 udtaler kommet til i denne opdatering, så det i alt er muligt at høre udtalen af 89.000 ord.



I 2016-17 tilføjer Det Danske Sprog- og Litteraturselskab hele 10.000 ord til ordbogen. Dette er første opdatering i det ambitiøse projekt. Arbejdet er blevet muligt med støtte fra Carlsbergfondet , Augustinus Fonden og Kulturministeriet .



Mange af de “nye” ord i ordbogen er ikke nye – de har bare ikke været beskrevet i ordbogen før. Det er vigtigt for en betydningsordbog at dokumentere hele det sprog der omgiver os, af hensyn til eftertiden og for at vi kan forstå hinanden på tværs af generationer her og nu.



(pdf) 1.022 opslagsord med fuld betydningsbeskrivelse er blevet føjet til Den Danske Ordbog, 21 ord har fået nye betydninger, og vi har tilføjet 10 nye faste udtryk. Desuden er yderligere 7.500 udtaler kommet til i denne opdatering, så det i alt er muligt at høre udtalen af 89.000 ord.I 2016-17 tilføjer Det Danske Sprog- og Litteraturselskab hele 10.000 ord til ordbogen. Dette er første opdatering i det ambitiøse projekt.Mange af de “nye” ord i ordbogen er ikke nye – de har bare ikke været beskrevet i ordbogen før. Det er vigtigt for en betydningsordbog at dokumentere hele det sprog der omgiver os, af hensyn til eftertiden og for at vi kan forstå hinanden på tværs af generationer her og nu. Læs pressemeddelelsen om opdateringen (pdf)